Gwamnatin Najeriya ta damu da karuwar hare-hare | BATUTUWA | DW | 28.06.2017
A martaninta na farko bayan sace ‘yan sanda mata kusan 16 da bai wa mutane wa'adin barin garuruwansu a jihar Borno, gwamnatin Najeriya ta nuna damuwa kan lalacewar lamura a yankin arewa maso gabashin kasar.
Jama'a da ke kaurace garuruwansu a jihar Borno
Wani kwanton bauna dan 'yan kungiyar Boko Haram suka yi ya sanya su samun damar sace ‘yan sanda mata tsakanin 12 zuwa 16 da ke kan hanyarsa ta rakiyar gawa zuwa jihar Adamawa.Tuni da shugaban Boko Haram din ya bayyana a wani faifan bidiyo da da ya fidda cewar su ne suka kama matan sannan ya sha alwashin kaisu gidan bauta ba tare da bata lokaci ba. Abun kuma da a halin yanzu ke kara tayar da hankali da damuwa ga gwamnatin kasar da a baya ta kalli nasara a cikin yakin amma kuma ke fuskantar gagarumin koma baya a yanzu. Malam Garba Shehu, shi ne kakakin gwamnatin ta Abuja da kuma ya ce gwamnatin za ta yi iyakacin kokari da nufin ceto ‘yan sandan mata da ma ragowar ‘yan kasar da ke a hannu na kungiyar a halin yanzu.
Mahukunta a Najeriya
To sai dai koma ina tarukan gwamnatin ta Abuja ke kaiwa da nufin tunkarar ta'azzarar aiyyukan kungiyar a cikin yankin dai akwai alamun sake karfi na kungiyar da ake da tunanin ta kai ga karba na kudin fansa na ‘yan mata Chibok domin karin karfi da kokari na farfadowa daga dogon suman da sojan kasar suka yi nasarar jefata. Ya zuwa yanzu dai ta kai har ga tunanin gini na shingen kariya a jami'ar Maiduguri da nufin kare kai daga karuwar harin ‘ya' yan kungiyar da ke dada kamari.
Dakarun gwamnatin Najeriya
Yawan ‘yan sanda da sojan da ke aiki a kasar dai a fadar kakaki na gwamnatin ba za su iya kaiwa ga tabbatar da tsaro kan kowa ba, abin kuma da ya ce ya sanya hada hannu da jami'an tsaro zama na wajibi da nufin iya kaiwa ya zuwa karshen matsalar. Ana dai kallon matsalar kishi a tsakanin jami'an tsaron a matsayin ummul aba'isin sake lalacewar lamura a cikin yankin da a baya ya ke fatan maida ‘yan gudun hijira ya zuwa gidaje sakamakon zaman lafiyar da ya samu a bayan.
Martanin gwamnatin Najeriya kan halin tsaron kasar
Sharhin masana harkokin kan halin tsaron Najeriya
Wa'adin kungiyar Boko Haram ga mazauna wasu yankuna a Borno
al'amura a garin Mubi bayan durkusar da garin da Boko Haram ta yi a baya
Muhimman kalmomi Najeriya, Tsaro, Damuwa, Gwamnati, hare-hare, Boko Haram
Permalink http://p.dw.com/p/2faMS
Hare-haren kunar bakin wake a Najeriya 18.09.2017
Wasu jerin hare-hare na kunar bakin wake guda uku jere sun yi sanadiyyar mutuwar mutane akalla 15 a lokacin aikin raraba abinci a cikin wani sasanin 'yan gudun hijira da ke a arewa maso gabashin Najeriya.
Gwamnati ta tsawaita dokar ta baci a Nijar 16.09.2017
Gwamnatin Jamhuriyar Nijar ta sake tsawaita dokar ta baci a yankin jihar Diffa da ke gabashin kasar da kuma yankin yammacin kasar inda nan ma ake fama da matsalar mayakan jihadi daga Mali.